For en måneds tid siden vakte det opsigt, da en forkommen søpapegøje blev fundet ved hvalen i Blokhus. I dag blev et eksemplar fundet ved Uggerby.

Søpapegøjer - eller lunder som de også bliver kaldt - er sjældne gæster i Nordjylland. Derfor var det en lille sensation, da en forkommen én af slagsen blev fundet klos op af den finhval, der skyllede i land ved Blokhus i februar. I dag blev endnu et eksemplar fundet af en af TV2 Nords fotografer, Per Frank Paulsen, på stranden ved Uggerby. Fuglen er normal på nordligere breddegrader som Færøerne, Island og Nordnorge, men ses ikke ofte i Danmark.